ddrg/super_eurlex huggingface dataset:
Úradný vestník L 298 , 28/10/1976 S. 0022 - 0022

Grécke špeciálne vydanie: Kapitola 11 Zväzok 8 S. 0183

Španielske špeciálne vydanie: Kapitola 11 Zväzok 6 S. 0172

Portugalské špeciálne vydanie Kapitola 11 Zväzok 6 S. 0172



Nariadenie Rady (EHS) č. 2563/76 z 20. júla 1976, ktorým sa schvaľuje dohoda vo forme výmeny listov, ktorou sa menia a dopĺňajú tabuľky I a II pripojené k protokolu 2 k dohode medzi Európskym hospodárskym spoločenstvom a Nórskym kráľovstvom RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže tabuľky I a II pripojené k protokolu 2 k dohode medzi Európskym hospodárskym spoločenstvom a Nórskym kráľovstvom [1] by sa mali zmeniť a doplniť a dohoda vo forme výmeny listov, ktorá bola s týmto cieľom dojednaná, by sa mala schváliť, PRIJALA TOTO NARIADENIE: Článok 1 Týmto sa v mene spoločenstva schvaľuje dohoda vo forme výmeny listov, ktorou sa menia a dopĺňajú tabuľky I a II pripojené k protokolu 2 k dohode medzi Európskym hospodárskym spoločenstvom a Nórskym kráľovstvom. Text dohody je pripojený k tomuto nariadeniu. Článok 2 Predseda Rady sa týmto oprávňuje určiť osobu splnomocnenú na podpísanie dohody, tak aby zaväzovala spoločenstvo. Článok 3 Toto nariadenie nadobúda účinnosť v deň nasledujúci po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. júla 1976 Za Radu predseda M. van der Stoel [1] Ú. v. ES L 171, 27.6.1973, s. 1. --------------------------------------------------
Úradný vestník L 260 , 24/09/1976 S. 0001 - 0001

Fínske špeciálne vydanie: Kapitola 11 Zväzok 3 S. 0028

Švédske špeciálne vydanie: Kapitola 11 Zväzok 3 S. 0028

Grécke špeciálne vydanie: Kapitola 11 Zväzok 8 S. 0150

Španielske špeciálne vydanie: Kapitola 11 Zväzok 6 S. 0136

Portugalské špeciálne vydanie Kapitola 11 Zväzok 6 S. 0136



Nariadenie Rady (EHS) č. 2300/76 z 20. septembra 1976, ktorým sa uzatvára Rámcová dohoda pre obchodnú a hospodársku spoluprácu medzi Európskymi spoločenstvami a Kanadou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 113 a 235, so zreteľom na návrh Komisie, so zreteľom na stanovisko Európskeho parlamentu [1], keďže uzatvorenie Rámcovej dohody pre obchodnú a hospodársku spoluprácu medzi Európskymi spoločenstvami a Kanadou Európskym hospodárskym spoločenstvom, ktorá bola podpísaná v Otave 6. júla 1976, je potrebné na dosiahnutie cieľov spoločenstva v oblasti vonkajších hospodárskych vzťahov; keďže určité formy hospodárskej spolupráce stanovené v dohode presahujú rámec spolupráce stanovený v oblasti Spoločnej hospodárskej politiky, PRIJALA TOTO NARIADENIE: Článok 1 Rámcová dohoda pre obchodnú a hospodársku spoluprácu medzi Európskymi spoločenstvami a Kanadou sa týmto uzatvára v mene Európskeho hospodárskeho spoločenstva. Text dohody je pripojený k tomuto nariadeniu. Článok 2 Podľa článku VIII dohody predseda Rady oznámi, že konanie potrebné na nadobudnutie platnosti dohody bolo skončené zo strany Európskeho hospodárskeho spoločenstva [2]. Článok 3 Toto nariadenie nadobúda účinnosť deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. septembra 1976 Za Radu predseda M. van der Stoel [1] Stanovisko doručené 14. septembra 1976 (ešte neuverejnené v úradnom vestníku). [2] Dátum nadobudnutia platnosti dohody bude uverejnený v Úradnom vestníku Európskych spoločenstiev. --------------------------------------------------
Úradný vestník L 319 , 19/11/1976 S. 0001 - 0001

Fínske špeciálne vydanie: Kapitola 11 Zväzok 3 S. 0043

Grécke špeciálne vydanie: Kapitola 11 Zväzok 8 S. 0240

Švédske špeciálne vydanie: Kapitola 11 Zväzok 3 S. 0043

Španielske špeciálne vydanie: Kapitola 11 Zväzok 6 S. 0193

Portugalské špeciálne vydanie Kapitola 11 Zväzok 6 S. 0193



Nariadenie Rady (EHS) č. 2785/76 zo 16. novembra 1976 o uzavretí zmluvy o hospodárskej spolupráci medzi Európskym hospodárskym spoločenstvom a Bangladéšskou ľudovou republikou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 113 a 114, so zreteľom na odporúčanie Komisie, keďže by mala byť uzavretá zmluva o hospodárskej spolupráci medzi Európskym hospodárskym spoločenstvom a Bangladéšskou ľudovou republikou, PRIJALA TOTO NARIADENIE: Článok 1 Zmluva o hospodárskej spolupráci medzi Európskym hospodárskym spoločenstvom a Bangladéšskou ľudovou republikou sa týmto uzatvára za Spoločenstvo. Text zmluvy je prílohou k tomuto rozhodnutiu. Článok 2 Pokiaľ ide o Spoločenstvo, predseda Rady oznámi druhej zmluvnej strane v súlade s článkom 15 zmluvy ukončenie postupov potrebných na to, aby táto zmluvy nadobudla platnosť. Článok 3 V spoločnom výbore uvedenom v článku 8 zmluvy bude Spoločenstvo zastupovať Komisia Európskych spoločenstiev a budú jej pomáhať členské štáty. Článok 4 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev [1]. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. novembra 1976 Za Radu predseda M. van der Stoel [1] Dátum nadobudnutia platnosti zmluvy bude uverejnený v Úradnom vestníku Európskych spoločenstiev. --------------------------------------------------
Úradný vestník L 045 , 21/02/1976 S. 0002 - 0002

Fínske špeciálne vydanie: Kapitola 3 Zväzok 7 S. 0004

Grécke špeciálne vydanie: Kapitola 03 Zväzok 14 S. 0165

Švédske špeciálne vydanie: Kapitola 3 Zväzok 7 S. 0004

Španielske špeciálne vydanie: Kapitola 03 Zväzok 9 S. 0233

Portugalské špeciálne vydanie Kapitola 03 Zväzok 9 S. 0233



Nariadenie Rady (EHS) č. 368/76 zo 16. februára 1976, ktorým sa mení a dopĺňa nariadenie 2771/75, pokiaľ ide o referenčné obdobie pre vypočítanie poplatku a prepúšťacej ceny pre vajcia RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 43, so zreteľom na návrh Komisie, so zreteľom na stanovisko Európskeho parlamentu [1], keďže nariadenie Rady (EHS) č. 2771/75 z 29. októbra 1975 o spoločnej organizácii trhu s vajcami [2] obsahuje systém dovozných poplatkov a prepúšťacích cien, ktorých jednou referenčnou zložkou sú ceny určitých typov kŕmneho obilia na svetovom trhu; keďže za niekoľko posledných rokov sa zaznamenali väčšie kolísania cien obilia na svetovom trhu; keďže sa zdá, že pri výpočte na základe použitia cien obilia na svetovom trhu platných počas šiestich mesiacov pred štvrťrokom, počas ktorého sa majú vypočítavať poplatky a prepúšťacie ceny, môže viesť k stanoveniu čísel, ktoré už neodrážajú cenové trendy v nečlenských krajinách; keďže je preto potrebné, aby sa aktualizoval základ na výpočet prijatím referenčného obdobia piatich mesiacov predchádzajúcich mesiacu, v ktorom sa majú stanoviť poplatok a prepúšťacia cena, PRIJALA TOTO NARIADENIE: Článok 1 Tretí pododsek článku 4 odsek 1 písmeno a) nariadenia (EHS) č. 2771/75 sa nahrádza takto: "Ceny kŕmneho obilia na svetovom trhu sa určujú štvrťročne na základe cien takého obilia zaznamenaných za päť mesiacov končiacich jeden mesiac pred štvrťrokom, vzhľadom na ktorý sa uvedená zložka vypočítava." Článok 2 Druhý pododsek článku 7 odsek 2 nariadenia (EHS) č. 2771/75 sa nahrádza takto: "Ceny za množstvo kŕmneho obilia sa určujú štvrťročne na základe cien takého obilia na svetovom trhu zaznamenaných za päť mesiacov končiacich jeden mesiac pred štvrťrokom, vzhľadom na ktorý sa prepúšťacia cena stanovuje." Článok 3 Toto nariadenie nadobúda účinnosť 1. mája 1976. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. februára 1976 Za Radu predseda J. Hamilius [1] Ú. v. ES C 28, 9.2.1976, s. 41. [2] Ú. v. ES L 282, 1.11.1975, s. 49. --------------------------------------------------
Úradný vestník L 169 , 28/06/1976 S. 0019 - 0019

Fínske špeciálne vydanie: Kapitola 11 Zväzok 3 S. 0016

Grécke špeciálne vydanie: Kapitola 11 Zväzok 8 S. 0100

Švédske špeciálne vydanie: Kapitola 11 Zväzok 3 S. 0016

Španielske špeciálne vydanie: Kapitola 03 Zväzok 10 S. 0158

Portugalské špeciálne vydanie Kapitola 03 Zväzok 10 S. 0158



Nariadenie Rady (EHS) č. 1512/76 z 24. júna 1976, ktorým sa uzatvára dohoda vo forme výmeny listov, týkajúca sa článku 22 o Dohode o spolupráci a článku 15 o Dočasnej dohode medzi Európskym hospodárskym spoločenstvom a Tuniskou republikou a o dovoze otrúb a hrubej otrubovej múky s pôvodom v Tunisku do spoločenstva RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 113, so zreteľom na odporúčanie Komisie, keďže Dohoda o spolupráci medzi Európskym hospodárskym spoločenstvom a Tuniskou republikou bola podpísaná 25. apríla 1976; keďže Dočasná dohoda [1] o postupnom vykonávaní ustanovení trhu dohody o spolupráci, ktorá bola podpísaná ten istý deň, nadobúda účinnosť 1. júla 1976; keďže dohoda vo forme výmeny listov, týkajúca sa článku 22 o Dohode o spolupráci a článku 15 o Dočasnej dohode medzi Európskym hospodárskym spoločenstvom a Tuniskou republikou a o dovoze otrúb a hrubej otrubovej múky s pôvodom v Tunisku by sa mala uzatvoriť, PRIJALA TOTO NARIADENIE: Článok 1 Dohoda vo forme výmeny listov, týkajúca sa článku 22 o Dohode o spolupráci a článku 15 o Dočasnej dohode medzi Európskym hospodárskym spoločenstvom a Tuniskou republikou a o dovoze otrúb a hrubej otrubovej múky s pôvodom v Tunisku sa týmto v mene spoločenstva uzatvára. Text dohody je priložený k tomuto nariadeniu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo [2]. Článok 3 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 24. júna 1976 Za Radu predseda G.Thorn [1] Ú. v. ES L 141, 28.5.1976, s. 195. [2] Dátum podpisu dohody bude uverejnený v Úradnom vestníku Európskych spoločenstiev. --------------------------------------------------
Úradný vestník L 339 , 08/12/1976 S. 0017 - 0017

Fínske špeciálne vydanie: Kapitola 3 Zväzok 7 S. 0204

Grécke špeciálne vydanie: Kapitola 03 Zväzok 16 S. 0177

Švédske špeciálne vydanie: Kapitola 3 Zväzok 7 S. 0204

Španielske špeciálne vydanie: Kapitola 03 Zväzok 11 S. 0082

Portugalské špeciálne vydanie Kapitola 03 Zväzok 11 S. 0082



Nariadenie Komisie (EHS) č. 2971/76 zo 7. decembra 1976, ktoré mení a dopĺňa nariadenia (EHS) č. 315/68 a (EHS) č. 537/70, čo sa týka štandardov kvality cibuliek Iris danfordiae a Iris reticulata KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 234/68 z 27. februára 1968 o zavedení spoločnej organizácie trhu so živými stromami a inými rastlinami, cibuľkami, koreňmi a podobne, rezanými kvetmi a okrasnými rastlinami [1], najmä na jeho článok 4, so zreteľom na nariadenie Rady (EHS) č. 315/68 z 12. marca 1968, ktoré ustanovuje štandardy kvality cibuliek kvetov a hľúz [2], naposledy zmenenom a doplnenom nariadením (EHS) č. 949/75 [3], najmä na jeho článok 2 ods. 2, keďže nariadenie (EHS) č. 315/68 stanovuje štandardy kvality cibuliek kvetov a hľúz; keďže skúsenosť ukazuje, že so zreteľom na techniky výroby, ktoré sa v súčasnosti používajú, a na kultivary a hybridy Iris reticulata na trhu, je potrebné upraviť minimálne veľkosti cibuliek Iris danfordiaea a Iris reticulata; keďže nariadenie Komisie (EHS) č. 537/70 z 23. marca 1970 [4] oprávňuje členské štáty vykonať opatrenia derogáciou určitých požiadaviek štandárd kvality, ktoré sa vzťahujú na vývozy cibuliek kvetov a hľúz do nečlenských krajín; keďže čo sa týka Iris reticulata, komerčné požiadavky určitých nečlenských krajín prinútili k spolupráci krajiny v rámci spoločenstva; keďže oprávnenie dané členským štátom vzhľadom na daný výrobok by malo byť preto stiahnuté; keďže opatrenia uskutočnené týmto nariadením sú v súlade so stanoviskom Riadiaceho výboru pre živé rastliny, PRIJALA TOTO NARIADENIE: Článok 1 V tabuľke v kapitole III prílohy k nariadeniu (EHS) č. 315/68: - v riadku týkajúcom sa Iris danfordiae: - údaj "4,5 cm" v stĺpci minimálnej veľkosti je nahradený údajom "5,0 cm", - veľkostné triedy "4,5 do 5,5" a viac sa nahrádzajú heslom "nič"; - v riadku týkajúcom sa Iris reticulata slová "jeho kultivary a hybridy" sú pridané do stĺpca "botanický opis výrobku". Článok 2 1. V článku 1 nariadenia (EHS) č. 537/70 sa vynechá slovo "Iris reticulata". 2. V prílohe k nariadeniu (EHS) č. 537/70 sú vynechané opatrenia týkajúce sa Iris reticulata. Článok 3 Toto nariadenie nadobúda účinnosť 1 júla 1977. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 7. decembra 1976 Za Komisiu P. J. Lardinois člen Komisie [1] Ú. v. ES L 55, 2.3.1968, s. 1. [2] Ú. v. ES L 71, 21.3.1968, s. 1. [3] Ú. v. ES L 91, 12.4.1975, s. 14. [4] Ú. v. ES L 67, 24.3.1970, s. 10. --------------------------------------------------
Úradný vestník L 045 , 21/02/1976 S. 0003 - 0003

Fínske špeciálne vydanie: Kapitola 3 Zväzok 7 S. 0005

Grécke špeciálne vydanie: Kapitola 03 Zväzok 14 S. 0166

Švédske špeciálne vydanie: Kapitola 3 Zväzok 7 S. 0005

Španielske špeciálne vydanie: Kapitola 03 Zväzok 9 S. 0234

Portugalské špeciálne vydanie Kapitola 03 Zväzok 9 S. 0234



Nariadenie Rady (EHS) č. 369/76 zo 16. februára 1976, ktorým sa mení a dopĺňa nariadenie (EHS) č. 2777/75 vzhľadom k referenčnej dobe pre výpočet cla a prepúšťacej ceny za hydinu RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie, so zreteľom na stanovisko Európskeho parlamentu [1], keďže nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom [2] obsahuje systém dovozných ciel a prepúšťacích cien, jednou z referenčných zložiek, ktorého je zložka cien určitých typov kŕmneho obilia na svetovom trhu; keďže v posledných niekoľkých rokoch prišlo k výraznejšiemu kolísaniu cien obilnín na svetovom trhu; keďže sa zdá, že používaním cien obilnín na svetovom trhu platných v priebehu šiestich mesiacov predchádzajúcich štvrťroku, počas ktorého sa má počítať clo a prepúšťacia cena, je možné dosiahnuť číselné hodnoty, ktoré už nevyjadrujú cenové trendy v nečlenských krajinách; keďže je z tohto dôvodu vhodné aktualizovať základ pre výpočet prijatím referenčnej doby v trvaní piatich mesiacov predchádzajúcich mesiacu, v ktorom sa určuje clo a prepúšťacia cena, PRIJALA TOTO NARIADENIE: Článok 1 Tretí pododsek článku 4 (1) a) nariadenia (EHS) č. 2777/75 sa nahrádza takto: "Ceny kŕmneho obilia na svetovom trhu sa určujú štvrťročne na základe cien tohto obilia zaznamenaných za obdobie piatich mesiacov, ktoré sa končí jeden mesiac pred začiatkom štvrťroka, pre ktorý sa počíta uvedená zložka." Článok 2 Druhý pododsek článku 7 (2) a) nariadenia (EHS) č. 2777/75 sa nahrádza takto: "Cena tohto množstva kŕmneho obilia sa určuje štvrťročne na základe cien tohto obilia na svetovom trhu zaznamenaných za obdobie piatich mesiacov, ktoré sa končí jeden mesiac pred začiatkom štvrťroka, pre ktorý sa určuje prepúšťacia cena." Článok 3 Toto nariadenie nadobúda účinnosť 1. mája 1976. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. februára 1976 Za Radu predseda J. Hamilius [1] Ú. v. ES C 28, 9.2.1976, s. 41. [2] Ú. v. ES L 282, 1.11.1975, s. 77. --------------------------------------------------
Úradný vestník L 188 , 28/07/1977 S. 0015 - 0015



Nariadenie Rady (EHS) č. 1694/77 z 25. júla 1977, ktorým sa po šiesty raz rozširuje systém dočasného čiastočného pozastavenia ciel podľa Spoločného colného sadzobníka na vína a hrozno, ktoré pochádzajú alebo sú dovezené z Turecka, ako je uvedené v nariadení (EHS) č. 2823/71 RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 43, so zreteľom na návrh Komisie, so zreteľom na stanovisko Európskeho parlamentu [1], keďže nariadenie (EHS) č. 1847/76 [2] po piaty raz rozšírilo systém dočasného čiastočného pozastavenia ciel podľa Spoločného colného sadzobníka na vína a hrozno, ktoré pochádzajú alebo sú dovezené z Turecka, ako sa už uvádza v nariadení (EHS) č. 2823/71 [3], ktoré bolo naposledy zmenené a doplnené nariadením (EHS) č. 2916/75 [4]; keďže pre Turecko ešte nebol prijatý definitívny systém, treba dočasný systém rozšíriť za tých istých podmienok, za ktorých bol prijatý, aby sa tak odstránili prekážky, ktoré by bránili exportu z tejto krajiny do spoločenstva; keďže jeho obdobie platnosti by sa malo skončiť v deň, kedy sa začne uplatňovať definitívny systém, PRIJALA TOTO NARIADENIE: Článok 1 1. Clo na čerstvé hrozno a vína dovezené do spoločenstva, ktoré spadajú pod položku č. ex 22.05 Spoločného colného sadzobníka a pochádzajú z Turecka alebo boli vyrobené v Turecku, bude tvoriť 60 % cla podľa Spoločného colného sadzobníka platného v deň dovozu. 2. Odsek 1 sa bude uplatňovať iba ak budú splnené podmienky stanovené v prvej zarážke druhého pododseku článku 9, ods. 3 nariadenia Rady (EHS) č. 816/70 z 28. apríla 1970, zmeneného a doplneného nariadením (EHS) č. 528/77 [5], ktoré obsahujú ďalšie ustanovenia pre spoločnú organizáciu trhu s hroznom a vínom [6]. Článok 2 Toto nariadenie nadobudne účinnosť 1. septembra 1977. Bude sa uplatňovať dovtedy, kým nebude stanovený definitívny colný systém pre uvedené produkty. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. júla 1977 Za Radu predseda H. Simonet [1] Stanovisko bolo poskytnuté 8. júla 1977 (ešte neuverejnené v Úradnom vestníku). [2] Ú. v. ES L 204, 30.7.1976, s. 4 [3] Ú. v. ES L 285, 29.12.1971, s. 51 [4] Ú. v. ES L 290, 8.11.1975, s. 1 [5] Ú. v. ES L 69, 16.3.1977, s. 1 [6] Ú. v. ES L 99, 5.5.1970, s. 1 --------------------------------------------------
Official Journal L 294 , 18/11/1977 P. 0010 - 0010

Greek special edition: Chapter 03 Volume 19 P. 0183

Spanish special edition: Chapter 03 Volume 13 P. 0120

Portuguese special edition Chapter 03 Volume 13 P. 0120



NARIADENIE KOMISIE (EHS) č. 2531/77 zo 17. novembra 1977, ktorým sa mení a dopĺňa nariadenie (EHS) č. 1594/70 o acidifikácii určitých vín a vinárskych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 816/70 z 28. apríla 1970, ktorým sa stanovujú doplňujúce ustanovenia v oblasti spoločnej organizácii trhu s vínom1, naposledy zmenené a doplnené nariadením (EHS) č. 2211/772, a najmä na jeho článok 20 ods. 4, keďže nariadením (EHS) č. 2211/77 bolo nariadenie (EHS) č. 816/70 zmenené a doplnené v tom zmysle, že za určitých podmienok môže byť v mimoriadnych rokoch povolená dodatočná acidifikácia základných výrobkov, niektorých stolových vín a akostných vín stanovených pestovateľských oblastí; keďže sa následne, na umožnenie monitorovania tohto nového postupu doporučuje, aby sa príslušne zmenilo a doplnilo nariadenie Komisie (EHS) č. 1594/70 z 5. augusta 1970 o oznámení, realizácií a kontrole procesov obohacovania, acidifikácie a deacidifikácie vína3, pokiaľ sa neprijmú opatrenia o enologických postupoch a ošetreniach; keďže opatrenia ustanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Prvý pododsek článku 4 ods. 1 nariadenia (EHS) č. 1594/70 sa týmto mení a dopĺňa takto: "1. Acidifikácia výrobkov uvedených v článku 20 ods. 1 a 2 nariadenia (EHS) č. 816/70 sa môže uskutočniť iba kyselinou vínnou." Článok 2 Toto nariadenie nadobudne účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli, 17. novembra 1977 Za Komisiu Finn GUNDELACH podpredseda 1 Ú. v. ES L 99, 5.5.1970, s. 1. 2 Ú. v. ES L 256, 7.10.1977, s. 1. 3 Ú. v. ES L 173, 6.8.1970, s. 23.
Úradný vestník L 361 , 31/12/1977 S. 0001 - 0001

Fínske špeciálne vydanie: Kapitola 11 Zväzok 4 S. 0003

Grécke špeciálne vydanie: Kapitola 11 Zväzok 9 S. 0162

Švédske špeciálne vydanie: Kapitola 11 Zväzok 4 S. 0003

Španielske špeciálne vydanie: Kapitola 11 Zväzok 7 S. 0091

Portugalské špeciálne vydanie Kapitola 11 Zväzok 7 S. 0091



Nariadenie Rady (EHS) č. 3026/77 z 28. novembra 1977 o uzavretí Doplňujúceho protokolu k Asociačnej dohode medzi Európskym hospodárskym spoločenstvom a Tureckom vyplývajúcej zo vstupu nových členských štátov do spoločenstva RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 238, so zreteľom na Zmluvu týkajúcu sa vstupu nových členských štátov do Európskeho hospodárskeho spoločenstva a do Európskeho spoločenstva pre atómovú energiu podpísanú 22. januára, najmä na článok 108 aktu, ktorý je k nej priložený, so zreteľom na odporúčanie Komisie, so zreteľom na stanovisko Európskeho parlamentu [1], keďže je vhodné uzavrieť Doplňujúci protokol, ktorý stanovuje určité ustanovenia týkajúce sa Asociačnej dohody medzi Európskym hospodárskym spoločenstvom a Tureckom vyplývajúcej zo vstupu nových členských štátov do Európskeho hospodárskeho spoločenstva, PRIJALA TOTO NARIADENIE: Článok 1 Doplňujúci protokol k Asociačnej dohode medzi Európskym hospodárskym spoločenstvom a Tureckom vyplývajúcej zo vstupu nových členských štátov do spoločenstva, spolu s deklaráciami priloženými k záverečnému aktu, sa týmto uzatvárajú a schvaľujú v mene spoločenstva. Text protokolu a záverečného aktu sa prikladajú. Článok 2 Predseda Rady oznámi druhej zmluvnej strane, že postupy potrebné na nadobudnutie platnosti protokolu boli dokončené zo strany spoločenstva [2]. Článok 3 Toto nariadenie nadobúda účinnosť v tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. novembra 1977 Za Radu predseda L. Outers [1] Ú. v. ES C 108, 10.12.1973, s. 65. [2] Dátum nadobudnutia platnosti protokolu sa uverejní v Úradnom vestníku Európskych spoločenstiev. --------------------------------------------------